jkorsvik/nowiki_second_scrape_merged huggingface dataset:
INSPIRE

INSPIRE er et EU-direktiv som omfatter etableringen av en infrastruktur for geografisk informasjon i Europa. 
Oppdatert, geografisk informasjon er en viktig forutsetning for blant annet forvaltning og tjenesteyting. Ved å etablere en egen infrastruktur for geografisk informasjon i Europa forenkles tilgangen til slik informasjon i og mellom deltakerlandene.
INSPIRE ble publisert den 25. april 2007. Direktivet trådte i kraft den 15. mai 2007, og har en gjennomføringsperiode på 12 år.


== Eksterne lenker ==
Kartverkets sider om INSPIRE Arkivert 14. februar 2017 hos Wayback Machine.
Geonorges side om INSPIRE
EUs sider om INSPIRE
Omsk oblast

Omsk oblast (russisk: О́мская о́бласть, Omskaya oblast) er et føderasjonssubjekt i Russland (en oblast). Den ligger i Sørvest-Sibir, og har et areal på 139 700 km². Innbyggertall: 2 079 220 (folketelling 2002), hvorav 1,1 millioner bor i det administrative senteret Omsk.


== Geografi ==
Omsk oblast grenser til Kasakhstan i sør, Tjumen oblast i vest og nord, og Novosibirsk oblast og Tomsk oblast i øst. Oblasten strekker seg 600 km i retning nord-sør og 300 km øst-vest. 
Den viktigste elva er den farbare Irtysj.


=== Klima ===
Klimaet er kontinentalt. Gjennomsnittlig januartemperatur er fra -42° til -30 °C. Somrene er varme, med mange soldager. Gjennomsnittlig julitemperatur er fra +28° til +25 °C, og kan nå +35° og endog +40 °C.


== Demografi ==
I henhold til folketellingen i 2002 var den etniske sammensetningen av befolkningen i Omsk oblast som følger: 83,47% russere, 3,93% kasakher, 3,74% ukrainere, 3,67% tyskere, 2,30% tatarer. I tillegg var det mange andre grupper som hver utgjorde mindre enn 0,5% av befolkningen. 0,16% oppga ikke sin etnisitet på folketellingsskjemaet.


== Referanser ==


== Eksterne lenker ==
(ru) Offisielt nettsted 
(en) Omsk Oblast – kategori av bilder, video eller lyd på Commons
Leonard Roberts

Leonard Roberts (født 17. november 1972 i St. Louis i Missouri) er amerikansk skuespiller. Han er kanskje mest kjent for sin rolle som «D.L. Hawkins» i den amerikanske superheltserien Heroes. 


== Biografi ==


=== Utdanning ===
Leonard Roberts gikk ut fra DePaul University Theater School med en grad i teater/skuespill.  


== Karriere ==
Roberts er mest kjent for sine roller som «D.L. Hawkins» i den amerikanske superheltserien Heroes og som «Forrest Gates» i sesong 4 av Buffy the Vampire Slayer. Han har vært med i Smallville som karakteren «Nam-Ek». 


=== Heroes ===
Robertss rolle som «D.L. Hawkins» i superheltserien Heroes er hans aller største og mest suksessfulle rolle til nå. «D.L. Hawkins» er gift med «Niki Sanders» (spilt av Ali Larter) og far til «Micah Sanders» (spilt av Noah Gray-Cabey), og var en tidligere forbryter som flyktet fra fengsel. Han har evnen til å gå gjennom faste elementer.


== Utvalgt filmografi ==
Heroes (2006–2007) ... som «D.L. Hawkins»
Bones (2005) ... som «D.A. Andrew Levitt»
Smallville (2005–2006) ... som «Nam-Ek»
CSI: Miami (2004) ... som «Brad Foster»
24 (2003) ...som «Guard Buchanan»
Providence (2002)
Drumline (2002) ... som «Sean Taylor»
Buffy the Vampire Slayer ... som «Forrest Gates»
He Got Game (1998) ... som «D'Andre D. Winder»
Hoodlum (1997) ... som «Tyrone»
Love Jones (1997) ... som «Eddie Coles»
Street Smarts (1996) Kjøreoppløringsvideo ... som «the Guardian Angel»


== Referanser ==


== Eksterne lenker ==
(en) Leonard Roberts på Internet Movie Database 
(sv) Leonard Roberts i Svensk Filmdatabas 
(fr) Leonard Roberts på Allociné 
(en) Leonard Roberts på AllMovie 
(en) Leonard Roberts hos Rotten Tomatoes 
(en) Leonard Roberts hos The Movie Database
Renning

Renning er de langsgående tråder i en tekstilvev som innslaget føres inn i. Renning eller varping som metode innebærer at tråder legges regelmessig ved siden av hverandre og man vil del dele dem i to halvdeler ved et skill. Det kreves både nøyaktighet og regneferdighet. En bruker som regel egne redskaper til renning. Etter renningen følger overføringen til vevstolen, sveipingen.
Vanligste redskap til renning her i landet fra 1800-tallet er en roterende rennebom. Den består av to rammer som settes sammen så de danner et kryss. En loddrett stang holder dem sammen. I et rom som brukes til veving er det gjerne faste festepunkter for rennebommens stang i gulv og tak.


== Noter ==


== Referanser ==
Krøncke, Grete (1975) [1969]. Enkel veving. Schibsted. ISBN 82-516-0099-5. Hoffman, Marta (1974) [1964]. The Warp-Weighted Loom. ISBN 82-00-08094-3. 


== Eksterne lenker ==
(en) Loom weights – kategori av bilder, video eller lyd på Commons
Anna Grostøls film om greneveving, del I (stumfilm)
Standsherre

Standsherre (tysk: Standesherr resp. standesherrlich) var i Det tyske forbund betegnelsen på medlemmer av de høyadelige slektene som i forbindelse med oppløsningen av Det tysk-romerske rike hadde mistet sine herskapsrettigheter gjennom mediatisering i perioden 1803–1815. Det tyske forbunds forfatning innrømmet dem som kompensasjon en rekke særrettigheter. Det fantes rundt 80 familier med standsherrelig status, de fleste i Syd-Tyskland.


== Litteratur ==
Heinz Gollwitzer: Die Standesherren. Die politische und gesellschaftliche Stellung der Mediatisierten 1815-1918. Ein Beitrag zur deutschen Sozialgeschichte, Göttingen 1964.
Tambov oblast

Tambov oblast (russisk: Тамбо́вская о́бласть, Tambovskaja oblast) er et føderasjonssubjekt i Russland (en oblast). Det administrative senteret er byen Tambov.
Innbyggertall: 1 144 800 (est. 2005), ned fra 1 320 763 ved folketellingen i 1989. Ved folketellingen i 2002 var tallet 1 178 443.


== Referanser ==


== Eksterne lenker ==
(ru) Offisielt nettsted 
(en) Tambov Oblast – kategori av bilder, video eller lyd på Commons 
 Fotos fra Tambov og Tambov oblast
Mediatisering

Mediatisering er betegnelsen på prosessen der en rekke mindre riksumiddelbare fyrstedømmer innenfor Det tysk-romerske rike ble avskaffet, og der riksfyrstelige slekter mistet sine fyrstelige rettigheter.
Et stort antall små- og mellomstore stater, både verdslige og geistlige (katolske fyrstbispedømmer), ble avskaffet under og rett etter Napoleonskrigene.
Avskaffelsen av de geistlige fyrstenes fyrstedømmer ble imidlertid ikke kalt mediatisering, men sekularisering.
Rosenkildehuset

Rosenkildehuset i Stavanger ligger på Rosenkildetorget innerst i Vågen i Stavanger, i området som nå heter Straen.
Bygget regnes som en perle, med fri utsikt til Vågen.


== Historie ==
Den nordvestre delen av eiendommen omtales på 1500- og 1600-tallet som Klostergården, og har trolig vært Utstein klosters bygård i Stavanger. Rosenkildehuset sto på Sankt Oles grunner.I 1680-årene var den delen av Straen som lå ned mot Vågen, ett av byens finere strøk. I løpet av 1700-tallet ble det bygget flere kjøpmannsgårder og herskapshus.
Rosenkildehuset som er et av byens største og fineste herskapshus og ble bygget i Louis seize-stil,  med en midtakse markert av husets elegante monumentaltrapp. Byggingen startet i 1812 for kjøpmannen og eidsvollsmannen Peder Valentin Rosenkilde. I 1812 rev Peder Valentin Rosenkilde familiens gamle kjøpmannsgård for å bygge nytt. Da dagens Rosenkildehus sto ferdig et drøyt år senere, ble det taksert høyere enn selveste Domkirken i Stavanger. Da han reiste til Eidsvoll i 1814 hadde han holdt deler av Stavangers arbeidsløse befolkning sysselsatt med sin husbygging, noe som igjen medførte både lønningsposer og mat på bordet til de mange Stavanger-beboerne som slet i de økonomisk harde tidene som rådet under Napoleonskrigene.Foran Rosenkildehuset står Stavangers første fontene fra 1866. Den erstattet Mortepumpen på Torget, i 1897 ble den flyttet til St. Petri plass. I 1963 ble den plassert i Johannesparken, og sin endelige og nåværende plassering fikk den i 1985.
Rosenkilde-familien sto som eiere frem til de økonomiske kriseårene kring 1880. Rosenkildehuset ble solgt til T. Rønneberg på tvangsauksjon i 1887. Flere av herskapshusene forfalt i Nedre Strandgate, og flere ble revet for å gjøre plass til hermetikkindustrien.
Etter annen verdenskrig ble flere hus i området sanert og nybygg ble reist, men Rosenkildehuset ble reddet av Stavanger Håndverk og Industriforening som overtok huset fra Stavanger kommune. Foreningen foretok en fullstendig rehabilitering av huset. Husets adresse er Nedre Strandgate 11.


== Referanser ==


== Litteratur ==
Hans Eyvind Næss: Peder Valentin Rosenkilde og Rosenkildehuset i Stavanger, i Jørn Holme (red.): De kom fra alle kanter - Eidsvollsmennene og deres hus, Cappelen Damm 2014, s. 365 - 368. ISBN 978-82-02-44564-5
Marit Karin Alsvik: Rosenkildekvartalet, Utgitt av Stavanger kommune og Foreningen Gamle Stavanger, Stavanger, 1985.
Sigurd Rygh: "Grundeleie-forhold i indre deler av Stavanger 1600-1850". Stavanger, 1974.
Sigurd Rygh: "Kleven og Torget". Stavanger, 1991.


== Eksterne lenker ==
Byhistorisk forening: Rosenkildehuset Arkivert 11. desember 2014 hos Wayback Machine.
Rosenkildetorget (Stavanger)

Rosenkildetorget i Stavanger er en plass innerst i Vågen, i området kalt Straen. Navnet kommer fra Rosenkildehuset som ligger foran plassen. Foran Rosenkildehuset ble i 1866 Stavangers første vannfontene anlagt.
Orjol oblast

Orjol oblast (russisk: Орло́вская о́бласть, Orlovskaja oblast) er et føderasjonssubjekt i Russland (en oblast). Det administrative senteret er byen Orjol. Areal: 24 700 km². Innbyggertall: 860 262 (folketelling 2002).


== Geografi ==
Orjol oblast grenser til Kaluga oblast og Tula oblast i nord, Brjansk oblast i vest, Kursk oblast i sør, og Lipetsk oblast i øst. Fra nord til sør er den noe over 150 km, og fra vest til øst over 200 km. Den er en av de minste russiske føderasjonssubjektene.
Oblasten ligger midt i de russiske høylandene, på steppene. Klimaet er temperert. Gjennomsnittlig januartemperatur er -8°C og gjennomsnittlig julitemperatur er 18°C. Nedbøren er 490 til 590 mm, og snødekket varer 126 dager i snitt.


== Referanser ==


== Eksterne lenker ==
(ru) Offisielt nettsted 
(en) Oryol Oblast – kategori av bilder, video eller lyd på Commons 
(en) Overblikk over Orjol oblast
Hans. J. Bakke

Hans Christian Britanius Johnsen Bakke (født 9. juli 1892 i Leikanger på Gurskøy på Sunnmøre, død 18. august 1975) var en norsk lokalpolitiker.
Da Bakke var 22 år fikk han jobb ved Arendal Smelteverk på Eydehavn.  Samtidig kjøpte han seg tomt på Stranda på Eydehavn. To år etter ble han formann i arbeiderforeningen på smelteverket. Etter hvert ble han stadig mer aktiv i Eydehavn Arbeiderparti. I 1922 ble han valgt inn i  Stokken herredstyre.
Bakke ble varaordfører i 1925 og var ordfører fra 1928 til 1931. Bakke hadde et sterkt religiøst engasjement ved siden av politikken og var troende baptist.


== Referanser ==
VBScript

VBScript (Forkortelse for Visual Basic Scripting Edition) er et Active Scripting språk laget av Microsoft. Syntaksen i språket er en begrenset variant av Microsoft's Visual Basic. VBScript er installert som standard i alle desktop-versjoner av Windows operativsystem siden Windows 98, og kan være inkludert i Windows CE avhengig av konfigurasjonen av enheten den kjører på.


== Historie ==
VBScript begynte som en del av Microsoft Windows Script Technologies, som hovedsakelig var myntet på web-utviklere og ble utgitt i 1996. Over en periode på to år ble versjon 1.0 til 5.0 utviklet, administratorer oppdaget dette verktøyet og begynte å bruke det.


== Bruksområder ==
I Microsoft Internet Explorer fungerer VBScript på samme måte som JavaScript, ett språk som brukes i eller er inkludert i HTML sider.
Foruten klient-side web-utvikling brukes VBScript i server-side kjøring av websider, mest brukt er Active Server Pages (ASP). ASP- motoren og typebiblioteket, asp.dll, kaller vbscript.dll for å kjøre VBScript. VBScript inkluderes i ASP sider mellom <% og %> taggene. Følgende eksempel av en ASP side med VBScript viser nåværende tid i militært format.


== Eksterne lenker ==
VBScript i Microsoft Developer Network
VBScript Regular Expressions i Microsoft Developer Network
ASP Objects i Microsoft Developer Network
The Script Center Script Repository in Microsoft TechNet
VBScript Center VBScript Center Editor (in Spanish only) And Complete Tutorials And Support Programs.
Silverfrost Gotham Arkivert 4. september 2019 hos Wayback Machine., a VBScript Compiler for Microsoft .NET
SplineTech VBS Debugger PRO, a Professional VBScript Debugger for Windows Script Host
VBScript Rare to find example of Property Let, Property Get, Property Set.
Future of VBScript Language – Rumours of VBScripts Death Have Been Greatly Exaggerated
Run VBScript through Group Policy Arkivert 10. januar 2008 hos Wayback Machine. – by using Specops Command from Special Operations Software
Tweak Windows GUI through VBScript – by using XNeat Windows Manager
Kongsgata 47-49

Kongsgata 47-49 er to bygg i Stavanger som er bygget sammen, og som ligger ved Parken ved Byterminalen og Kongsgata. 
Disse to svært like husene ble oppført i 1867 etter tegninger av arkitekt Fritz von der Lippe. Nr. 47 var arkitektens egen bolig inntil han forlot byen i 1870. I nabohuset holdt frøknene Rings pigeskole til i årene fra 1869 til 1899. Husene ble sammenbygget i 1919. Begge husene er holdt i en enkel nyromansk stil med krenelerte gesimser, utført i pusset tegl. De to husene har begge kortenden som hovedfasade, med en grunnleggende symmetrisk komposisjon. De to fasadene er litt ulike i utførelsen. Fasadedekorasjonene har portretter av arkitektene Kallikrates, Brunelleschi, Michelangelo og Karl Friedrich Schinkel. 
I dag har Stavanger kommune en avdeling i sosialtjenesten her.


== Kilder ==
Geir Tandberg Steigan: Fra Stavangers murarkitektur: Kongsgaten 47-49 2002 –
Brodda

Brodda er en figur fra J.R.R. Tolkiens fiktive verden Midgard. Han levde i det første tidevervet. Da han ble herre av Hithlum, tok han Aerin til kone mot hennes vilje. Brodda ble siden drept av Túrin, sønn av Húrin.
Ernst Otto Fischer

Ernst Otto Fischer (født 10. november 1918 i Solln ved München; død 23. juli 2007 i München) var en tysk kjemiker som fikk Nobelprisen i 1973.
Han studerte kjemi, ble promovert i 1952 og habiliterte seg i 1954.
1973 fikk han sammen med Geoffrey Wilkinson Nobelprisen i kjemi for forskningen sin i organometallkjemi.
Han engasjerte seg i Deutsche Forschungsgemeinschaft (DFG), i Deutscher Akademischer Austauschdienst (DAAD) og i kuratoriet til Deutsches Museum i München.
I 1964 var han en av grunnleggerne av «Journal of Organometallic Chemistry».


== Referanser ==


== Eksterne lenker ==
(en) Nobelprisen i  kjemi 1973 hos Nobelprize.org
(en) Ernst Otto Fischer hos Nobelprize.org i forbindelse med tildelingen av Nobelprisen i kjemi 1973
Jonas Armstrong

Jonas Armstrong (født 1. januar 1981 i Irland, oppvokst i St. Anne, Lancashire) er en irsk skuespiller.
Han spiller hovedrollen i serien om Robin Hood som går på BBC One. Jonas spiller helten Robin Hood som leder en gjeng lovløse i kampen mot Sheriffen av Nottingham. Den vanlige historien der Robin og gjengen stjeler fra de rike og gir til de fattige.
Jonas er tidligere kjent fra britiske TV-serier som Teachers og The Gost squad. Han har også spilt noen få roller på teaterscenen blant annet i London (Young Vic) og Manchester, men ikke siden 2005.


== Referanser ==


== Eksterne lenker ==
(en) Jonas Armstrong på Internet Movie Database 
(sv) Jonas Armstrong i Svensk Filmdatabas 
(da) Jonas Armstrong på Scope 
(fr) Jonas Armstrong på Allociné 
(en) Jonas Armstrong på AllMovie 
(en) Jonas Armstrong hos The Movie Database 
Biografi på RADA
Biografi på Talented British Actors
Egentlige agamer

Egentlige agamer er en slekt av agamer som er vanlige i nesten hele Afrika. Mange av de egentlige agamene lever i kolonier, med territoriegrenser og sosiale hierarkier.
Tidligere omfattet slekten mange flere arter, også i Asia og Sørøst-Europa. S.M. Moody viste i 1980 at slekten var parafyletisk, og fordelte artene på fire nye slekter. Seinere forsking har ført til ytterligere oppsplitting, og artene i den gamle slekten Agama er nå fordelt på følgende slekter: Acanthocercus, Agama, Brachysaura, Laudakia, Pseudotrapelus, Trapelus og Xenagama.


== Referanser ==


== Eksterne lenker ==
(en) Egentlige agamer i Encyclopedia of Life 
(en) Egentlige agamer i Global Biodiversity Information Facility 
(en) Egentlige agamer hos Fossilworks 
(en) Egentlige agamer hos ITIS 
(en) Egentlige agamer hos NCBI 
(en) Kategori:Agama – bilder, video eller lyd på Wikimedia Commons 
Agama – detaljert informasjon på Wikispecies
Evenstad skogskole

Evenstad skogskole var en skogskole i Stor-Elvdal, Hedmark, etablert i 1912. Skolen ble senere en del av Høgskolen i Hedmark, men inngår nå i den nye Høgskolen i Innlandet. I dag er den også kjent som campus Evenstad og studiested Evenstad.
Skolen ble opprettet i 1912 på den tidligere Evenstad gård, etter en legatgave fra enken Anne Evenstad (1830–1909). Skolen ble i 1989 en del av Hedmark distriktshøgskole, nå Høgskolen i Innlandet. I dag undervises det i skog- og utmarksfag på Evenstad, og skolen er ledende i forskning på store rovdyr. Det tilbys en master i anvendt økologi, og  årsstudium i utmarksforvaltning, skogbruk, bioenergi og jakt- og fisketurisme
Den 126 år gamle hovedbygningen på Evenstad brant ned i 1987, et nytt undervisningsbygg sto klart i 1990.


== Referanser ==


== Eksterne lenker ==
Offisielt nettsted
American saddlebred

American saddlebred er en hesterase som opprinnelig kommer fra de amerikanske sørstatene. 
Rasen gikk tidligere under navnet Kentucky saddler, og bygger på den gamle narraganset-traveren og den kanadiske traveren. Den ble etter hvert foredlet gjennom bruk av engelsk fullblod og morganhester. 
Amerikansk saddlebred egner seg godt som ride- og kjørehest. Den er en intelligent hest med vennlig lynne og kombinerer fart med naturlig balanse. Hestene blir vist i ringen som tre- eller femgjengere (avhengig av hvor mange gangarter den behersker). En hest som kan vise frem skritt, trav og galopp med høy kneaksjon kalles en tregjenger, mens en femgjenger i tillegg behersker en langsom firetaktig gangart, og en rask tølt. Saddlebred er en god og utholdende allroundhest med gode sprangegenskaper. Man ser den imidlertid helst i showringen, hvor de medfødte imponerende gangartende fremheves ved at høvene får vokse seg svært lange, med hjelp av tunge sko.


== Egenskaper ==
Mankehøyde: 153-163 cm
Farge: Alle hele farger
Eksteriør: Edelt hode, store øyne, lang, hvelvede ribbein, skrå skulder, kort og sterk rygg, godt hvelvede ribbein, godt muskelsatt bakpart, høyt ansatt hale, elegante ben, hellende koder, sterke høver
Amotz Zahavi

Amotz Zahavi (født 1928 i Petah Tikva i Israel, død 12. mai 2017 i Tel Aviv) var en israelsk evolusjonsbiolog ved Universitetet i Tel Aviv. Han er best kjent for sin teori om handikapprinsippet, første gang publisert i 1975, som forklarer utviklingen av karakteristika og handlinger som tilsynelatende virker som om de kunne redusere muligheten for overlevelse i naturen. Zahavi hevdet imidlertid at disse handlingene og karaktertrekkene er utviklet gjennom seksuell seleksjon, og fungerer som et signal om fordelaktige gener for å tiltrekke seg partnere.
Amotz Zahavi var gift med biologen Avishag Zahavi, som han også forfattet sitt mest kjente verk sammen med.


== Referanser ==


== Utvalgte publikasjoner ==
Zahavi, A. (1975) Mate selection – a selection for a handicap. Journal of Theoretical Biology. 53: 205-214.
Zahavi, A. (1977) The cost of honesty (Further remarks on the handicap principle). Journal of Theoretical Biology. 67: 603-605.
Zahavi, A. and Zahavi, A. (1997). The handicap principle: a missing piece of Darwin's puzzle. Oxford University Press. Oxford. ISBN 0-19-510035-2
Morgan (hest)

Morganhesten ble avlet frem som hesterase sent på syttenhundretallet. Den er uvanlig ved at den nedstammer fra en enkelt hingst, Justin Morgan, som hadde navn etter sin eier. Til tross for hingstens beskjedne størrelse på bare 140 cm, var den sterk og utmerket seg i trekkonkurranser. Den gikk løp både under sal og for vogn. Selv om alle morganhester nedstammer fra denne hingsten, vet man lite om dens egen avstamming. Men uansett ble dens styrke, hurtighet og gode lynne nedarvet. Morganhesten er en populær showhest, men kan brukes til både ridning og kjøring. Det blir brukt kunstige skobelegg for å fremheve rasens høye kneaksjon. Med normal beskjæring viser imidlertid hesten frie gangarter. Rasen er hardfør, sterk og letthåndterlig.
Morganhesten har hatt innflytelse på flere amerikanske raser, bl. a. amerikansk traver (standarbred), saddlebred, og tennessee walking horse.


== Egenskaper ==
Mankehøyde: 148-159 cm
Farge: brun, fuks, svart
Eksteriør: kraftig kroppsbygning
Rett eller svakt konkav ansiktsprofil
Sterk skulder
Godt markert manke
Tettbygd kropp
Velformert kryss
Rene ledd
Flate knokler
Runde høver med harde horn
Andreas Ygre Wiig

Andreas Ygre Wiig (født 5. mars 1981) er en norsk snøbrettkjører.  Han har blant annet vunnet X-Games i 2007 foran Shaun White og Travis Rice og X-games Slopestyle i 2008.
Under Vinter-OL 2014 i Sotsji var han ekspertkommentator i TV 2.


== Beste plasseringer ==
1.-plass Honda Vail Session, slopestyle (5 str. TTR) 2008
1.-plass X Games, slopestyle 2008
1.-plass X Games, slopestyle 2007
1.-plass X Games, Best Trick 2007
1.-plass Vans Cup, slopestyle 2007
1.-plass Honda Vail Session, slopestyle 2007
2.-plass X Games, slopestyle 2006
2.-plass Honda Vail Session, slopestyle 2006
1.-plass Burton Aboniable Snowjam, slopestyle 2005
3.-plass US Open, slopestyle 2005
2.-plass Honda Vail Session, slopestyle 2005
1.-plass Japan, slopestyle 2004
3.-plass X Games, slopestyle 2004
2.-plass Vans Tripple Crown (Season End Ranking), slopestyle 2004
2.-plass Vans Tripple Crown Slopestyle 2003


== Referanser ==


== Eksterne lenker ==
Andreas Wiig står uten brettsponsor
Profil hos snowboardforbundet
Egen hjemmeside
Oskar Roehler

Oskar Roehler (født 21. januar 1959 i Starnberg) er en tysk filmregissør, journalist og forfatter.
Roehler er sønn av forfatterparet Gisela Elsner og Klaus Roehler. Han vokste opp hos sine besteforeldre først og siden hos sin far i Berlin. Han bor fremdeles i Berlin og er fra begynnelsen av 1980-årene i arbeid som forfatter. Han har blant annet skrevet dreiebøker for Niklaus Schilling, Christoph Schlingensief og Mark Schlichter. 
Fra midten av 1990-årene ble Roehler kjent som spillefilmregissør. Hans mest suksessrike film var Ingen steder å gå med Hannelore Elsner i hovedrollen, i den beskriver Roehler de siste årene i sin mors liv. Filmen ble tildelt en rekke priser, blant annet Deutscher Filmpreis i gull.


== Filmer ==
1995: Gentleman
1997: Silvester Countdown
1999: Gierig
2000: Ingen steder å gå
2001: Suck My Dick
2003: Der alte Affe Angst
2004: Agnes og hans brødre
2006: De grunnleggende bestanddeler
2008: Lulu und Jimi
2010: Goebbels hemmelighet - I ondskapens tjeneste


== Referanser ==


== Eksterne lenker ==
(en) Oskar Roehler på Internet Movie Database 
(sv) Oskar Roehler i Svensk Filmdatabas 
(da) Oskar Roehler på Filmdatabasen 
(da) Oskar Roehler på Scope 
(fr) Oskar Roehler på Allociné 
(en) Oskar Roehler på AllMovie 
(en) Oskar Roehler hos The Movie Database 
Interview hos jump-cut.de
Interview hos filmbericht.blogspot.com